Държавен вестник, бр. 86, 2007 г., стр. 58

С Т Р .  58
Д Ъ Р Ж А В Е Н   В Е С Т Н И К
Б Р О Й  86
(3) Разходи за наем на съоръжения и оборуд-
ване, които трябва да се инсталират за постоян-
но ползване на мястото на изпълнение на про-
екта, се третират като оперативни разходи и не
са допустими за финансиране.
(4) Разходи за закупуване на дълготрайно
оборудване, предназначено за административ-
ни цели, са допустими за финансиране, в случай
че са пряко свързани с изпълнението на проек-
та и след неговото приключване дълготрайни-
ят материален актив ще бъде без икономичес-
ка стойност.
Чл. 11. (1) За допустими се считат следните
разходи, извършени във връзка с подготовката,
организацията и управлението на проекти по
Оперативната програма:
1. разходи за услуги, извършени от архитек-
ти, инженери, консултанти, пряко свързани с
подготовката, оценката на съответствието и/или
изпълнението на проекта;
2. разходи за строителен надзор;
3. разходи за авторски надзор;
4. разходи за инвеститорски надзор;
5. разходи за подготовка на прединвестици-
онни проучвания, предпроектни проучвания и
други аналитични документи, свързани с под-
готовката и/или изпълнението на проекта;
6. разходи за проектиране;
7. разходи за експертни анализи, хидролож-
ки и геоложки проучвания;
8. разходи за изготвяне оценка на въздейст-
вието върху околната среда, екологична оцен-
ка, оценка на съвместимостта и издаване на
разрешителни;
9. разходи за осигуряване публичност на
проекта;
10. разходи за подготовка на документация
за възлагане на обществени поръчки;
11. разходи за подготовка на технически
планове и друга техническа документация, раз-
лична от тази по т. 1—10.
(2) При инфраструктурни проекти разходи-
те, свързани с подготовка, организация и уп-
равление на проекти, не могат да надвишават
10 на сто от общите допустими разходи по про-
екта.
(3) Когато някой от изброените в ал. 1 и 2
разходи представлява основна дейност по кон-
кретен проект, посоченият лимит от 10 на сто
не се прилага.
Чл. 12.  Разходи, свързани с подготовка на
обекта и строителни дейности, са допустими за
финансиране, в случай че са действително из-
вършени в рамките на периода на допустимост
и са пряко свързани с изпълнението на проекта,
включително:
1. разходи за възнаграждения;
2. такси за ползване на оборудване по време
на строителните дейности;
3. разходи за материали, използвани за це-
лите на проекта;
4. други разходи, в случай че са изрично обос-
новани.
Чл. 13. Разходи за експлоатация и поддръж-
ка, свързани с проекти, финансирани от Опера-
тивната програма, не са допустими за финанси-
ране, с изключение на разходи за обучение на
персонала, ангажиран в експлоатацията на обек-
та и тестването на оборудването в рамките на
необходимия за това период от време.
Чл. 14. (1) Не са допустими за финансиране
финансови разходи и такси, включително лих-
ви по задължения и дългове, такси за финансо-
ви сделки, комисиони, свързани с валутни опе-
рации, валутнокурсови разлики и загуби, както
и други финансови разходи.
(2) Не са допустими за финансиране разходи
по банкови такси освен разходи, свързани с
откриване и администриране на банкова смет-
ка за целите на проекта, в случай че управлява-
щият орган изисква откриването на отделна
сметка или сметки за изпълнение на проекта.
(3) Не са допустими за финансиране разхо-
дите за гаранции от банки или други финансови
институции.
(4) Не са допустими за финансиране глоби,
финансови санкции, разходи за разрешаване на
спорове и съдебни разходи.
(5) Разходи за счетоводство и одит, за заст-
раховки на придобитите в резултат на дейност-
та дълготрайни материални активи са допусти-
ми, ако са свързани с изискванията, наложени
от управляващия орган.
Чл. 15. (1) Възстановим данък върху добаве-
ната стойност не се счита за допустим за фи-
нансиране разход по Оперативната програма.
(2) За случаите на третиране на данък върху
добавената стойност като допустим разход по
оперативната програма се прилагат указания-
та на министъра на финансите, издадени в съ-
ответствие с § 6 от преходните и заключителни-
те разпоредби на Постановление № 62 на Ми-
нистерския съвет от 2007 г. за приемане на на-
ционални правила за допустимост на разходите
по оперативните програми, съфинансирани от
Структурните фондове и Кохезионния фонд на
Европейския съюз, за финансовата рамка 2007—
2013 г. (ДВ, бр. 27 от 2007 г.).
(3) Преки данъци и осигуровки, начислени
върху трудови възнаграждения, произтичащи
от съфинансирането по Оперативната програ-
ма, не са допустими за финансиране, освен в
случай че представляват действително извър-
шен разход и са окончателно платени от страна
на бенефициента.
Чл. 16. (1) Не са допустими за финансиране
по Оперативната програма разходи, свързани
със следните договори с подизпълнители:
1. договори с подизпълнители, които увели-
чават разходите за изпълнение на проекта, без
да създават добавена стойност;
2. договори с посредници и консултанти, в
които плащането е определено като процент от
общия разход за дейността, освен ако бенефици-
ентът може да докаже, че плащането се отнася
за действително извършена работа или услуга.